Käina kirik

Käina Martini kirik on endine gooti stiilis kirik Käina alevikus Hiiumaal, mis on tänapäeval varemetes. Käina kirik oli 600 isekohaga Hiiumaa suurim kirik. Kiriku ümber asub suuresti hävinenud Käina kirikaed. Kirikut haldab EELK Käina Martini kogudus. Algselt paiknes seal oletatavasti 13. sajandist pärit puitkirik. Esialgu oli kiriku kaitsepühakuks Nikolaus ning kirik kandis enne reformatsiooni Käina Nikolause kiriku nime. Kivikirik ehitati 1500. aastate paiku Saare-Lääne piiskop Johannes III Orgase valitsemisajal. Hiljemalt 1522. aastaks on kirik olnud valmis, sest antud aastal toimus kirikusse piiskop Johannes Kyveli visitatsioon. 1513.–1515. aasta paiku kiviraidur Reynkeni valmistatud Johannes III Orgase vapiga raidkivi oli müüritud kiriku lääneportaali kohale. 1859.-1860. aastal toimunud remondi käigus paigutati see lõunaportaali kohale. Tänapäeval on vapp hoiul museaalina. Samasugune vapp on Martna kirikus. Käina kivikirik on ühelööviline ning selle põhjaküljel on väike käärkamber. See on üks uuemaid keskaegseid kirikuid Saarte-Lääne piirkonnas. Et kirik ehitati viirsavile, siis vajumise tagajärjel tekkivate kahjustuste vältimiseks toestati 1660. aastatel kiriku idamüüri võimsate tugipiilaritega. Aja jooksul jäi kirik kogudusele väikeseks. Nii ehitati 1860. aastaks kiriku lõunaküljele juurdeehitis. Selleks lammutati osaliselt kiriku lõunasein. Uus tiib kaeti plekk-katusega, samas kui ülejäänud kirikul oli jätkuvalt kimmkatus. Altar tõsteti ümber endise pikihoone põhjaseina, kuhu lisati kaks akent. Taolist põhja-lõunasuunalist põhiplaani lahendust peetakse Baltikumis ainulaadseks. Samal ajal müüriti lääneportaali kohale 17. sajandi rõngasrist. 14. oktoobril 1941 tabas Teise maailmasõja käigus operatsioon Siegriedi ajal Käina kirikut kirikut Saksa süütepomm. Läbi kooriruumi kukkunud lennukipomm süütas kiriku ning kirik ja selle sisustus hävis tulekahjus. Hävisid nii orel, neitsi Maarja, püha Nikolause ja püha Antoniuse altar ning kirikuga sama vanaks hinnatud püha Nikolause puitkuju. Pärast sõda kirikut ei taastatud. Sakslased kasutasid varemeid hobutallina. 1949. aastal rajati varemete kõrvale kirikaeda masina-traktorijaam (hiljem EPT). Kiriku varemed olid kasutusel kütuselaona, seejärel lasketiiruna, toornahkade vastuvõtupunktina, välirestoranina, lauluväljakuna ning 1970. aastatel planeeriti ka tantsupõranda sisseseadmist. Et peatada kiriku lagunemist, betoneeriti pikihoone põrand 1992. aastal ja taastati lõunatiiva ja pikihoone vahesein. 1995. aastal kinnitati müüriosad pealt. Seejärel rekonstrueeriti 1999.–2004. aastal võidukaar ning käärkamber ja kooriruum. Viimased said 2004. aastal uue kimmkatuse. 2015. aastal said kiriku uksed sepisvõred. Arheoloogilised uuringud on toimunud kirikus 1981. aastal Urmas Seliranna juhtimisel. Ülejäänud uuringud on toimunud kirikaias, viimati 2021. aastal. Enne tulekahju oli kirikul arhiiv. 1924. aastal hinnati, et see on korrastamata. Kunstiajaloolase Hilda Mühlbergi stipendiaaditöös on loetletud mõningad teosed, mis arhiivis on olnud: punases sametköites kirikuraamat 1596. aastast (oli 1924. aastaks "aastate eest" Tallinna viidud) Visitatsiooniprotokollid (Visitations Protocollen) aastatest 1641, 1646, 1731, 1737, 1744, 1778, 1785, 1825 Sammlung der Circular Schreiben des kayserlichen Provinzial Consistorii des Herzogtum Estland vom Jahr 1728-47 / Abschrift des kayserl. Circular Schreibens Käina kirikukonvendi protokolliraamat 1761–1817 (Protocollbuch des Kirchenconvents zu Keins) Käina kirikukonvendi protokolliraamat 1817–1914 (Protocollbuch des Kirchenconvents zu Keinis) kirikuõpetaja Anton Halleri kirjutatud Käina kirikukroonika 1864–1869 (Kirchenchronik Keinis) kirikuõpetaja Paul Plathi kirjutatud Käina kirikukroonika 1869–1895, 1902–? Erinevad kirjad, arveraamatud, ristitute, surnute jms nimestikkudega Käina kiriku õpetajatest esimene nimeliselt teadaolev õpetaja oli Joachim Schulterus, kes tegutses 1570. aastatel. 2023. aastast on õpetaja Triin Simson. Rudolf Tobiase vanaisa Peeter Tobias (aastatel 1864–1868) Rudolf Tobiase isa Johannes Tobias (aastatel 1868–1885). Käina kiriku oreli valmistaja. Juhan (Johann) Sakkeus (aastatel 1885–1936). Arvatavasti Reigi kiriku oreli valmistaja. Eesti 50-kroonise tagaküljel oli kujutatud Käina kiriku orel, mille valmistas Johannes Tobias. Rahatähe esiküljel oli Rudolf Tobiase portree. "Käina EELK kirik". Hiiumaa kodulugu (inglise). Vaadatud 28. mail 2023. "3209 Piiskopi vapp, 16.saj. (dolomiit) • Mälestiste otsing • Mälestised". register.muinas.ee. Vaadatud 28. mail 2023. "Käina kiriku varemed". Hiiumaa. Vaadatud 28. mail 2023. "Hiiu Nädal 20 oktoober 2011 — DIGAR Eesti artiklid". dea.digar.ee. Vaadatud 28. mail 2023. "Käina kirik kaela kukkumas". www.ohtuleht.ee. Vaadatud 28. mail 2023. Selirand, Urmas (1982). "1981. a konserveerimistöödel leitud arheoloogilise materjali aruanne. Kd II" (PDF). Kultuurimälestiste register. Vaadatud 28. mail 2023. Reppo, Monika (2021). "Arheoloogiline jälgimine Hiiumaal, Käina kirikuaia trassitöödel" (PDF). Kultuurimälestiste register. Vaadatud 28. mail 2023. Mühlberg, Hilda (1924). "Stipendiaat töö aruanne ajaloolise traditsiooni kogumisest Emmaste ja Keina valdades Hiiumaal 1924 a. suvel". Folklore.ee. Vaadatud 29. mail 2023. Märtin, Mati (25. mai 2016). "1936. aastal oli maikuus samuti sinodite aeg". Eesti Kirik. Vaadatud 28. mail 2023. Vaade juurdeehitisepoolselt küljelt Käina kiriku peatorni seestvaade Peauks tugipiilaritega 2008. aastal Peauks rõngasristiga Sisevaade peaukse suunas Sisevaade ida suunas Sisevaade lõuna suunas juurdeehitisele Uks tornitreppi Tornitrepp Vaade tornist juurdeehitise suunas Vaade tornist põhisaalile Vaade kirdest kiriku tagumisele osale Kabel kiriku idaotsas Käina kiriku peauks kontraforsside vahel 2023. aastal Vaade Käina kiriku tornile pikihoonest alt üles 2023. aastal Vaade Käina kirikule kagust 2023. aastal Käina Martini kogudus Eesti kirikute loend Eesti kirikute loend haldusüksuste kaupa Käina kirik kultuurimälestiste riiklikus registris